stanford-oval/wikipedia huggingface dataset:
โมฮัมหมัด นาญิบุลลอฮ์

| โมฮัมหมัด นาญิบุลลอฮ์ |
| --- | --- |


ประธานาธิบดีอัฟกานิสถาน
ดำรงตำแหน่ง 30 กันยายน ค.ศ. 1987 – 16 เมษายน ค.ศ. 1992
นายกรัฐมนตรี: สุลต่าน อาลี เคชต์มันด์ โมฮัมหมัด ฮะซัน ชาร์ค สุลต่าน อาลี เคชต์มันด์ ฟะซาล ฮัค คาลิคยาร์
ก่อนหน้า: ฮะญิ โมฮัมหมัด ชัมคานี
ถัดไป: อับดุล ราฮิม ฮาติฟ (รักษาการ)
เลขาธิการคณะกรรมการกลาง
ดำรงตำแหน่ง 4 พฤษภาคม ค.ศ. 1986 – 16 เมษายน ค.ศ. 1992
ก่อนหน้า: บาบรัค คาร์มาล
ถัดไป: ตำแหน่งถูกยกเลิก
ผู้อำนวยการสำนักงานข่าวกรองแห่งรัฐ
ดำรงตำแหน่ง 11 มกราคม ค.ศ. 1980 – 21 พฤศจิกายน ค.ศ. 1985
ประธานาธิบดี: บาบรัค คาร์มาล
นายกรัฐมนตรี: บาบรัค คาร์มาล สุลต่าน อาลี เคชต์มันด์
ก่อนหน้า: อัสซาดุลลอฮ์ ซาร์วารี
ถัดไป: กุลัม ฟารุค ยาควาบี
 
ข้อมูลส่วนบุคคล
เกิด: 6 สิงหาคม ค.ศ. 1947 การ์เดซ จังหวัดพัคเตีย ราชอาณาจักรอัฟกานิสถาน
เสียชีวิต: 27 กันยายน ค.ศ. 1996 (49 ปี) คาบูล เอมิเรตอิสลามอัฟกานิสถาน
ศาสนา: อิสลาม นิกายซุนนีย์
พรรคการเมือง: พรรคประชาธิปไตยประชาชนอัฟกานิสถาน

โมฮัมหมัด นาญิบุลลอฮ์ อะหมัดไซ (อังกฤษ: Mohammad Najibullah Ahmadzai; ปาทาน: ډاکټر نجیب ﷲ احمدزۍ, 6 สิงหาคม ค.ศ. 1947 – 27 กันยายน ค.ศ. 1996) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่าง ค.ศ. 1987–1992
ประวัติ

โมฮัมหมัด นาญิบุลลอฮ์เกิดที่จังหวัดพัคเตียในราชอาณาจักรอัฟกานิสถาน เมื่อ ค.ศ. 1947 เขาเรียนด้านการแพทย์ที่มหาวิทยาลัยคาบูล แต่ต่อมาได้เข้าร่วมพรรคประชาธิปไตยประชาชนอัฟกานิสถาน เมื่อพรรคขึ้นสู่อำนาจในปี ค.ศ. 1978 นาญิบุลลอฮ์ถูกส่งไปเป็นทูตในอิหร่าน แต่เขากลับลี้ภัยอยู่ในยุโรปตะวันออก ก่อนจะกลับมาอัฟนิสถานช่วงสหภาพโซเวียตบุกอัฟกานิสถาน และได้รับแต่งตั้งให้เป็นผู้อำนวยการสำนักงานข่าวกรองแห่งรัฐ (KHAD) เขาได้ใช้ตำแหน่งดังกล่าวสร้างผลประโยชน์ให้ตนเอง จนกระทั่ง ค.ศ. 1986 นาญิบุลลอฮ์ซึ่งได้รับความช่วยเหลือจากสหภาพโซเวียต ได้รับเลือกให้เป็นเลขาธิการของพรรค และขับเคี่ยวกับคู่แข่งทางการเมืองอีกคนคือ บาบรัค คาร์มาล เมื่อคาร์มาลลี้ภัยในสหภาพโซเวียต นาญิบุลลอฮ์ก็เจรจาหยุดยิงกับฝ่ายมุญาฮิดีน และทำข้อตกลงกับสหภาพโซเวียต หลังโซเวียตถอนทหารออกไป โซเวียตยังคงสนับสนุนรัฐบาลของนาญิบุลลอฮ์ จนกระทั่งสหภาพโซเวียตล่มสลาย ในปี ค.ศ. 1991 รัสเซียก็ระงับความช่วยเหลือแก่ร้ฐบาลของนาญิบุลลอฮ์ ทำให้เกิดการสู้รบขึ้นทั่วประเทศ นาญิบุลลอฮ์ถูกบีบให้ลาออกในปีต่อมาและลี้ภัยอยู่ในศูนย์ของสหประชาชาติที่กรุงคาบูล เมื่อฝ่ายตอลิบานกำลังจะเข้ายึดเมืองหลวง อาหมัด ชาห์ มาซูดได้เสนอให้นาญิบุลลอฮ์หนีออกนอกประเทศ แต่เขาปฏิเสธ ทำให้ในปี ค.ศ. 1996 นาญิบุลลอฮ์ก็ถูกประหารชีวิตโดยการแขวนคอกลางกรุงคาบูล โดยกลุ่มตอลิบาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โมฮัมหมัด นาญิบุลลอฮ์
| ด ค กประมุขแห่งรัฐอัฟกานิสถาน (ตั้งแต่ ค> ศ. 1973) |
| --- | --- |
 สาธารณรัฐดาวูด (ประธานาธิบดี):  โมฮัมเหม็ด ดาวูด ข่าน 
 สาธารณรัฐประชาธิปไตย (ประธาน):  นูร์ มูฮัมหมัด ตะรากี  ฮะฟีซอลลาห์ อะมีน  บาบรัค คาร์มาล  ฮาญี โมฮัมหมัด ชัมคานี*  โมฮัมหมัด นาญิบุลลอฮ์  อับดุล ราฮิม ฮาติฟ* 
 รัฐอิสลาม (ประธานาธิบดี):  ซิบฆัตตุลลอฮ์ โมญัดเดดี*  บูร์ฮานุดดีน รับบานี  แฮมิด คาร์ไซ* 
 เอมิเรตอิสลาม (ผู้นำสูงสุด):  มุฮัมมัด อุมัร 
 รัฐอิสลามเปลี่ยนผ่าน (ประธานาธิบดี):  แฮมิด คาร์ไซ 
 สาธารณรัฐอิสลาม (ประธานาธิบดี):  แฮมิด คาร์ไซ  อัชราฟ ฆานี 
 เอมิเรตอิสลาม (ผู้นำสูงสุด):  ฮิบะตุลลอฮ์ อะคูนซาดะฮ์ 
 * รักษาการ
ไมตรีปาละ สิริเสนะ

ไมตรีปาละ สิริเสนะ ในเดือนมีนาคม ค.ศ. 2017
ไมตรีปาละ สิริเสนะ (อักษรโรมัน: Maithripala Sirisena; สิงหล: මෛත්‍රීපාල සිරිසේන; เกิด 3 กันยายน พ.ศ. 2494) เป็นนักการเมืองชาวศรีลังกา ดำรงตำแหน่งประธานาธิบดีคนที่เจ็ดของศรีลังกา ดำรงตำแหน่งตั้งแต่วันที่ 9 มกราคม พ.ศ. 2558 ถึงวันที่ 18 พฤศจิกายน พ.ศ. 2562[ต้องการอ้างอิง] เป็นประธานาธิบดีศรีลังกาคนแรกที่มาจากมณฑลกลางเหนือ (North Central Province) และไม่ได้มาจากกลุ่มอภิสิทธิชนทางการเมืองตามขนบประเพณี
เขาเข้าสู่การเมืองกระแสหลักเมื่อ พ.ศ. 2532 ด้วยการเป็นสมาชิกรัฐสภาศรีลังกา และได้ว่าการหลายกระทรวงตั้งแต่ พ.ศ. 2537 ตำแหน่งสุดท้ายก่อนเข้ารับเลือกตั้งเป็นประธานาธิบดีเมื่อ พ.ศ. 2558 คือ เลขาธิการพรรคเสรีภาพศรีลังกา (Sri Lanka Freedom Party) และรัฐมนตรีว่าการกระทรวงสาธารณสุข เขาเป็นบุคคลที่กลุ่มฝ่ายค้านมีมติร่วมกันให้ลงชิงตำแหน่งประธานาธิบดี ชัยชนะที่เขาได้รับในการเลือกตั้งดังกล่าวนั้น มองกันว่า "เหนือความคาดหมาย" (surprise) เพราะเขาได้รับคะแนนเสียงจากเขตเลือกตั้งแถบชนบทซึ่งชนกลุ่มใหญ่เป็นชาวสิงหล ทั้งได้คะแนนเสียงจากชนกลุ่มน้อยชาวมุสลิมและทมิฬที่ถูกพรรครัฐบาลทอดทิ้งเนื่องจากนโยบายปรองดองหลังสงครามและการแบ่งแยกดินแดนที่ทวีความรุนแรงเรื่อย ๆ เมื่อได้รับเลือกตั้งแล้ว มีข่าวว่า สิริเสนะให้คำมั่นว่า จะดำเนินโครงการ "ปฏิรูป 100 วัน" (100-day reform) เพื่อจัดสมดุลใหม่ให้แก่ฝ่ายบริหารภายใน 100 วันนับแต่วันได้รับเลือกตั้ง โดยจะเพิ่มความแข็งแกร่งให้แก่ฝ่ายนิติบัญญัติและฝ่ายตุลาการ จะปราบทุจริต จะสืบสวนข้อกล่าวหาเกี่ยวกับอาชญากรรมสงครามตั้งแต่ พ.ศ. 2552 จะยกเลิกรัฐธรรมนูญแก้ไขเพิ่มเติม ฉบับที่ 18 ซึ่งเป็นที่ถกเถียงกันมาก จะกลับไปใช้รัฐธรรมนูญแก้ไขเพิ่มเติม ฉบับที่ 17 และจะตั้งรนิล วิกรมสิงหะ (Ranil Wickremesinghe) หัวหน้าพรรคร่วมแห่งชาติ (United National Party) เป็นนายกรัฐมนตรี แต่ภายหลังเขาแถลงว่า โครงการนี้เป็นความคิดของใครก็ไม่ทราบ แต่ไม่ใช่ของเขา
เขาสาบานตนเข้ารับตำแหน่งประธานาธิบดีต่อหน้ากนกสปาปติ ศรีปวัน (Kanagasabapathy Sripavan) ประธานศาลสูงสุด ณ จัตุรัสเอกราช เมื่อวันที่ 9 มกราคม พ.ศ. 2558 เวลา 18:20 นาฬิกา (เวลาท้องถิ่น) สาบานตนเสร็จแล้วเขาก็ตั้งวิกรมสิงหะเป็นนายกรัฐมนตรีทันที ทั้งแถลงว่า จะอยู่ในตำแหน่งประธานาธิบดีเพียงวาระเดียว เขายังประกาศโอนอำนาจที่สำคัญของประธานาธิบดีไปให้รัฐสภาโดยสมัครใจในวันที่ 28 เมษายน พ.ศ. 2558
เขาเป็นที่กล่าวขวัญเพราะสร้างความประหลาดใจหลายประการให้ชาวศรีลังกา เช่น ออกกิจจานุเบกษา (gazette) ทุกวันศุกร์มาตั้งแต่ 26 ตุลาคม พ.ศ. 2561 และในปีเดียวกันนั้น เขายังถอดวิกรมสิงหะออกจากตำแหน่งนายกรัฐมนตรี ทั้งที่วิกรมสิงหะเป็นผู้สนับสนุนหลักให้เขาขึ้นเป็นประธานาธิบดีใน พ.ศ. 2558 แล้วเขาตั้งมหินทะ ราชปักษะ (Mahinda Rajapaksa) อดีตประธานาธิบดีซึ่งเคยเป็นคู่แข่งของเขา ให้เป็นนายกรัฐมนตรีแทน นอกจากนี้ เขายังสั่งปิดประชุมรัฐสภา ทั้งหมดทั้งมวลนี้ขัดต่อรัฐธรรมนูญศรีลังกา จึงนำไปสู่วิกฤตการณ์รัฐธรรมนูญ
กาฏเฏริอัมมัน

| กาฏเฏริอัมมัน |
| --- | --- |
เป็นที่บูชาใน: ศาสนาพื้นเมืองทราวิฑ
ส่วนเกี่ยวข้อง: พระปารวตี
มนตร์: โอมฺ อาอิมฺ หฺรีมฺ ศฺรีมฺ กฺลีมฺ
อาวุธ: ดาบ, ตริศุล
พาหนะ: ม้า
คู่ครอง: มุนีศวร
กาฏเฏริอัมมัน (ทมิฬ: காட்டேரி அம்மன்; Katteri Amman) หรือเรียกย่อว่า กาฏเฏริ เป็นเทวีในศาสนาฮินดู มีที่มาจากศาสนาพื้นเมืองทราวิฑ
ในทมิฬนาฑูบูชาพระนางในฐานะปางหนึ่งของพระปารวตี เป็นเทวีผู้ปกปักรักษาเมืองหรือหมู่บ้านหนึ่ง ๆ ผู้บูชาพระนางบางคนถือว่าพระนางเป็นปางหนึ่งของมหาเทวี และมีหน้าที่ในการขจัดความเจ็บป่วยในเวลาของกาลียุค มักปรากฏพระนางเคียงกับคู่ครอง มุนีศวร
กิร์มา โวลเด-กิยอร์กิส

| กิร์มา โวลเด-กิยอร์กิส ግርማ ወልደ ጊዮርጊስ |
| --- | --- |


ประธานาธิบดีเอธิโอเปีย
ดำรงตำแหน่ง 8 ตุลาคม ค.ศ. 2001 – 7 ตุลาคม ค.ศ. 2013
นายกรัฐมนตรี: เมเลส เซนาวี ไฮเลมาเรียม เดซาเลกน
ก่อนหน้า: เนกาสโซ กิดาดา
ถัดไป: มูลาตู เตโชเม
 
ข้อมูลส่วนบุคคล
เกิด: 28 ธันวาคม ค.ศ. 1924(1924-12-28) อาดดิสอาบาบา, เอธิโอเปีย
เสียชีวิต: 15 ธันวาคม ค.ศ. 2018(2018-12-15) (93 ปี) อาดดิสอาบาบา, เอธิโอเปีย
ที่ไว้ศพ: Holy Trinity Cathedral, อาดดิสอาบาบา, เอธิโอเปีย
พรรคการเมือง: นักการเมืองอิสระ

กิร์มา โวลเด-กิยอร์กิส (ทือกรึญญา: ግርማ ወልደ ጊዮርጊስ)เป็นนักการเมืองชาวเอธิโอเปียซึ่งเป็นประธานาธิบดีคนที่ 3 ของเอธิโอเปียตั้งแต่ปี ค.ศ. 2001 ถึง ค.ศ. 2013
กากตียกาลาโตรณัม

| กากตียกาลาโตรณัม |
| --- | --- |


ข้อมูลทั่วไป
ประเภท: ซุ้มประตู
ที่ตั้ง: วรังคัล, รัฐเตลังคานา, ประเทศอินเดีย
แล้วเสร็จ: ราว 1200
กากตียกาลาโตรณัม (เตลูกู: కాకతీయ కాలా తోర్నం; Kakatiya Kala Thoranam) หรือ กาลาตียศิลาโตรณทวารัม (เตลูกู: కాకతీయ శిలాతోరణ ద్వారం) หรือบางครั้งเรียก ประตูวรังคัล ตามชื่อป้อมวรังคัลที่ตั้งอยู่ เป็นซุ้มประตู (โตรณัม) เก่าแก่ในอำเภดวรังคัล รัฐเตลังคานา ลักษณะทางสถาปัตยกรรมของโตรณัมนี้ถูกนำมาใช้เป็นตราของจักรวรรดิกากตียะ และในตราประจำรัฐเตลังคานา
ซุ้มประตูนี้สร้างขึ้นในราวศตวรรษที่ 12 ภายใต้การปกครองของจักรวรรดิกากตียะ และได้รับการเสนอชื่อเป็น "รายชื่อเบื้องต้น" ของแหล่งมรดกโลกของยูเนสโกเมื่อปี 2010
ราชวงศ์กากตียะ

ราชวงศ์กากตียะ (IAST: Kākatīya, อักษรเทวนาครี: काकतीय; เตลูกู: కాకతీయులు; กันนาดา: ಕಾಕತೀಯ) เป็นราชวงศ์เตลูกูที่ปกครองส่วนใหญ่ของที่ราบเดกกันตะวันออกในบริเวณที่ปัจจุบันอยู่ในประเทศอินเดียระหว่างศตวรรษที่ 12-14 มีอาณาเขตครอบคลุมที่ปัจจุบันคือส่วนใหญ่ของรัฐเตลังคานาและรัฐอานธรประเทศ ตลอกจนบางส่วนของรัฐกรณาฏกะ, รัฐทมิฬนาฑูตอนเหนือ และรัฐโอฑิศา มีราชธานีคือโอรุคัลลุ (Orugallu) หรือชื่อในปัจจุบันคือวรังคัล
ผู้นำกากตียะรุ่นแรก ๆ มีบทบาทเป็นรัฐฟิวดอลภายใต้ราษฏรกูฏและจาลุกยะตะวันตกนานกว่าสองศตวรรษ ก่อนจะได้รับเอกราชในรัชสมัยของปรตาปรุทร ที่หนึ่ง ในปี 1163 คณปตีเทวะ (ครองราชย์ 1199–1262) ได้ขยายอาณาเขตของกากตียะครั้งใหญ่ในระหว่างทศวรรษ 1230 ซึ่งรวมดินแดนปากแม่น้ำโกทาวรีและกฤษณะมาอยู่ในปกครองของกากตียะ กษัตริย์คนถัดมา รุทรามเทวี (ครองราชย์ 1262–1289) เป็นราชินีไม่กี่คนในประวัติศาสตร์ เมื่อครั้นมาร์โกโปโลเดินทางเยือนอินเดียในประมาณปี 1289–1293 เขาได้บันทึกถึงการปกครองและธรรมชาติของรุทรามเทวีในเชิงชื่นชมและเชิดชู ในรัชสมัยของเธอยังสามารถรบชนะยาฑวะจากเทวคีรีที่เข้ามารุกรานได้สำเร็จ
ในปี 1303 อะลาอูดดีน ขาลจี จักรพรรดิแห่งรัฐสุลต่านเดลีรุกรานเขตแดนของกากตียะเป็นครั้งแรก แต่ปราชัยให้แก่กากตียะ กระนั้นในปี 1310 การล้อมนครวรังคัลในรัชสมัยปรตาปรุทรที่สองทำให้กากตียะต้องกลายเป็นรัฐส่งบรรณาการแก่เดลี ในปี 1323 อูลุฆ ข่าน เข้ารุกรานกากตียะและชนะ การล่มสลายของกากตียะนำไปสู่ความโกลาหลและการช่วงชิงบัลลังก์จากคนนอกอยู่สักพัก กระทั่งราชวงศ์มุสุนุรีนายกผนวกบรรดาเผ่าและแคว้นเตลูกูเข้าไว้ด้วยกันและยึดคืนนครวรังคัลจากรัฐสุลต่านเดลีได้สำเร็จ
กากตียะได้รวบรวมบรรดาวัฒนธรรมจากที่สูงและที่ราบของดินแดนเตลูกูเข้าไว้ด้วยกัน ซึ่งนำมาสู่ความรู้สึกเกี่ยวเนื่องสัมพันธ์กันระหว่างบรรดาชนผู้พูดภาษาเตลูกู ในสมัยกากตียะยังมีการสร้างระบบชลประทานในแถบบที่ราบสูงที่ยังคงมีใช้บางส่วนในปัจจุบัน กากตียะมีความง่ายในการเลื่อนลำดับขั้นทางสังคมอย่างมาก ไพร่คนหนึ่งสามารถสมัครเป็นทหารและไต่เต้าด้วยความสามารถขึ้นเป็นผู้มีชั้นทางสังคม ในเชิงวัฒนธรรม กากตียะมีการพัฒนาสถาปัตยกรรมรูปแบบของตนเองขึ้นจากวัฒนธรรมต่าง ๆ ดังที่ปรากฏในเทวาลัยพันเสาที่หนัมโกณฑะ, รามัปปเทวาลัย, ป้อมวรังคัล, ป้อมโคลกณฑะและ โกฏคุลลุ
โจเซฟ คอนราด

| โจเซฟ คอนราด |
| --- | --- |
คอนราดในปีค.ศ.1904 ภาพถ่ายโดยจอร์จ ชาร์ล เบเรสฟอร์ด
เกิด: Józef Teodor Konrad Korzeniowski 3 ธันวาคม ค.ศ. 1857(1857-12-03) Berdychiv, จักรวรรดิรัสเซีย
เสียชีวิต: 3 สิงหาคม ค.ศ. 1924(1924-08-03) (66 ปี) Bishopsbourne, เคนต์, อังกฤษ
ที่ฝังศพ: สุสานแคนเทอร์เบอรี, แคนเทอร์เบอรี
อาชีพ: นักเขียนนวนิยาย, นักเขียนเรื่องสั้น
สัญชาติ: โปแลนด์
พลเมือง: อังกฤษ
ช่วงเวลา: 1895–1923: นวยุคนิยม
แนว: เรื่องอ่านเล่น
ผลงานที่สำคัญ: The Nigger of the 'Narcissus' (1897) หัวใจมืด (1899) Lord Jim (1900) Typhoon (1902) Nostromo (1904) The Secret Agent (1907) Under Western Eyes (1911)
คู่สมรส: เจสซี จอร์จ
บุตร: 2

ลายมือชื่อ: 
โจเซฟ คอนราด (อังกฤษ: Joseph Conrad) มีชื่อเกิดว่า ยูแซฟ แตออดอร์ กอนรัต กอแชญอฟสกี (โปแลนด์: Józef Teodor Konrad Korzeniowski; 3 ธันวาคม ค.ศ. 1857 – 3 สิงหาคม ค.ศ. 1924) เป็นนักเขียนชาวบริติช-โปแลนด์ เกิดที่เมืองแบร์ดือชิวในจักรวรรดิรัสเซีย (ปัจจุบันอยู่ในประเทศยูเครน) เมื่อ ค.ศ. 1857 และกลายเป็นเด็กกำพร้าด้วยวัย 12 ปี เด็กชายยูแซฟจึงย้ายไปอยู่กับลุงที่สวิตเซอร์แลนด์ แต่หลังจากนั้นไม่นานได้เข้าทำงานกับบริษัทเดินเรือพาณิชย์แห่งฝรั่งเศส และต่อมาก็บริษัทเดินเรือพาณิชย์ของอังกฤษ ซึ่งเขาได้เป็นกัปตันเรือของตนเองในที่สุด ภายหลังได้รับสัญชาติอังกฤษ เขาเปลี่ยนชื่อเป็นโจเซฟ คอนราด เมื่ออายุ 36 ปี เขาเลิกออกทะเลและตั้งหลักปักฐานในอังกฤษ แต่งงาน มีบุตรชายสองคน รวมทั้งเริ่มต้นอาชีพการประพันธ์อันมีมนต์สะกด โดยผลงานที่เด่น ๆ ของเขาคือ Almayer’s Folly (ค.ศ. 1895), The Heart of Darkness (ค.ศ. 1902), Nostromo (ค.ศ. 1904) และ Lord Jim (ค.ศ. 1907) เป็นอาทิ คอนราดได้รับการยอมรับว่าเป็นหนึ่งในบรรดานักเขียนผู้ใช้ภาษาอังกฤษได้อย่างมีลีลายอดเยี่ยมที่สุดเท่าที่เคยมีมา ถึงแม้ว่าภาษาอังกฤษจะเป็นภาษาที่สามของเขา รองลงมาจากภาษาโปแลนด์และฝรั่งเศสก็ตาม และตราบจนวาระสุดท้ายของชีวิต เขาก็ยังพูดภาษาอังกฤษด้วยสำเนียงแปร่ง ๆ ตามแบบชาวต่างชาติ เขาเสียชีวิตด้วยอาการหัวใจวายใน ค.ศ. 1924
คำคม : The belief in a supernatural source of evil is not necessary; men alone are quite capable of every wickedness. (ความเชื่อเรื่องที่มาของความชั่วร้ายเหนือธรรมชาตินั้นไม่จำเป็น  มนุษย์สามารถทำเรื่องเลวทรามได้ทุกอย่างด้วยตัวเองเป็นอย่างดีอยู่แล้ว)[ต้องการอ้างอิง]
ผลงาน > นวนิยาย

Almayer's Folly (ค.ศ. 1895)
An Outcast of the Islands (ค.ศ. 1896)
The Nigger of the 'Narcissus' (ค.ศ. 1897)
Heart of Darkness (ค.ศ. 1899)
Lord Jim (ค.ศ. 1900)
The Inheritors (ค.ศ. 1901) ร่วมกับ  Ford Madox Ford
Typhoon (ค.ศ. 1902)
Romance (ค.ศ. 1903) ร่วมกับ Ford Madox Ford
Nostromo (ค.ศ. 1904)
The Secret Agent (ค.ศ. 1907)
Under Western Eyes (ค.ศ. 1911)
A Personal Record (ค.ศ. 1912)
Chance (ค.ศ. 1913)
Victory (ค.ศ. 1915)
The Shadow Line (ค.ศ. 1917)
The Arrow of Gold (ค.ศ. 1919)
The Rescue (ค.ศ. 1920)
The Nature of a Crime (ค.ศ. 1923) ร่วมกับ  Ford Madox Ford
The Rover (ค.ศ. 1923)
ผลงาน > เรื่องสั้น

The Idiots  (ค.ศ. 1896)
The Black Mate (ค.ศ. 1908)
The Lagoon (ค.ศ. 1897)
An Outpost of Progress (ค.ศ. 1897)
The Return  (ค.ศ. 1898)
Karain: A Memory (ค.ศ. 1897)
Falk  (ค.ศ. 1903)
Amy Foster (ค.ศ. 1901)
To-morrow (ค.ศ. 1902)
Gaspar Ruiz (ค.ศ. 1906)
An Anarchist (ค.ศ. 1906)
The Informer (ค.ศ. 1906)
The Brute (ค.ศ. 1906)
The Duel (หรือ The Point of Honor ค.ศ. 1908)
Il Conde (ค.ศ. 1908)
The Secret Sharer (ค.ศ. 1912)
Prince Roman (ค.ศ. 1911)
A Smile of Fortune (ค.ศ. 1911)
Freya of the Seven Isles (ค.ศ. 1912)
The Warrior's Soul (ค.ศ. 1917)
The Tale (ค.ศ. 1917)
แหล่งข้อมูลอื่น

ผลงานทั้งหมด  เก็บถาวร 2005-11-08 ที่ เวย์แบ็กแมชชีน (อังกฤษ)
จดหมายของคอนราด (1917-1919) (อังกฤษ)
ไต้ฝุ่น (Typhoon) เก็บถาวร 2005-02-09 ที่ เวย์แบ็กแมชชีน
ทะเลสาบ (The lagoon) เก็บถาวร 2007-01-01 ที่ เวย์แบ็กแมชชีน
วัยหนุ่ม (Youth) เก็บถาวร 2006-05-26 ที่ เวย์แบ็กแมชชีน
เรืออำมหิต (The Brute) เก็บถาวร 2006-05-26 ที่ เวย์แบ็กแมชชีน
กันนิยากุมริ

| กันนิยากุมริ |
| --- | --- |
นคร
อนุสรณ์สถานวิเวกานันทศิลา กันนิยากุมริ
สมญา: เคปคอมอริน, กุมริ, ติรุเวณิสังฆัม
กันนิยากุมริแสดงแผนที่รัฐทมิฬนาฑูกันนิยากุมริแสดงแผนที่ประเทศอินเดีย
พิกัด: 8°05′18″N 77°32′19″E﻿ / ﻿8.088300°N 77.538500°E﻿ / 8.088300; 77.538500
ประเทศ: อินเดีย
รัฐ: ทมิฬนาฑู
อำเภอ: กันนิยากุมริ
ตั้งชื่อจาก: เทวีกันยา กุมริ
พื้นที่
 • ทั้งหมด: 25.89 ตร.กม. (10.00 ตร.ไมล์)
ความสูง: 60 เมตร (200 ฟุต)
ประชากร (2012)
 • ทั้งหมด: 29,761 คน
 • ความหนาแน่น: 665 คน/ตร.กม. (1,720 คน/ตร.ไมล์)
เขตเวลา: UTC+5:30 (IST)
PIN: 629 702
รหัสโทรศัพท์: 91-4652 & 91-4651
ทะเบียนพาหนะ: TN 74 & TN 75
เว็บไซต์: www.kanniyakumari.nic.in
กันนิยากุมริ (ทมิฬ: கன்னியாகுமரி; Kanniyakumari, US: /kənˈjʌkʊmɑːriː/; แปลว่า กุมารีผู้เป็นกันย์ หมายถึงเทวีกันยกุมารี) หรือ กันยากุมารี (อักษรโรมัน: Kanyakumari) หรือชื่อเดิม เคปคอมอริน (อังกฤษ: Cape Comorin) เป็นเมืองในอำเภอกันนิยากุมริ รัฐทมิฬนาฑู ทางตอนใต้ของประเทศอินเดีย ถือว่าเป็นเมืองที่อยู่ทิศใต้สุดของอินเดียแผ่นดินใหญ่ และนิยมเรียกกันว่าเป็น "จุดสิ้นสุดดินแดน" ("The Land's End") เมืองนี้ตั้งอยู่ห่างไป 90 กิโลเมตร (56 ไมล์) ทางใต้ของนครติรุวนันตปุรัม และ 20 กิโลเมตร (12 ไมล์) ทางใต้ของนครโกยิล ซึ่งเป็นศูนย์กลางการปกครองของอำเภอกันนิยากุมริ
กันนิยากุมริเป็นสถานที่ท่องเที่ยวและจุดหมายปลายทางการแสวงบุญที่สำคัญแห่งหนึ่งของอินเดีย สถานที่ท่องเที่ยวของกินนยากุมริ เช่น รูปปั้นติรุวัฬฬุวร และ อนุสรณ์สถานวิเวกานันทศิลา ซึ่งตั้งอยู่นอกชายฝั่งของกันนิยากุมริ เมืองกันนิยากุมริล้อมรอบด้วยทะเลลักษทวีปจากทั้งสามทิศ ยกเว้นทิศเหนือ และมีพื้นที่ชายฝั่งความยาว 71.5 กิโลเมตร (44.4 ไมล์) อยู่สามด้านของเมือง
บนชายฝั่งของเมืองมีศาสนสถานที่สำคัญหนึ่งสร้างขึ้นเพื่อบูชาเทวีกันนิยากุมริ (หรือ กันยากุมารี) ซึ่งเป็นที่มาของชื่อเมือง มีประวัติศาสตร์ของกันนิยากุมริเป็นนครมาตั้งแต่ยุคสมัยสังฆัม ปรากฏชื่อในวรรณกรรมมลยาฬัมโบราณ และในเอกสารของทั้งพทอเลมี และ มาร์โคโปโล
ในตำนานหนึ่งของฮินดูเล่าว่า พระนางกันยเทวี อวตารปางหนึ่งของพระปารวตีกำลังจะสมรสกับพระศิวะ แต่พระศิวะมิได้เสด็จมาในพิธีสมรส ข้าวและธัญพืชต่าง ๆ ที่เตรียมไว้เลี้ยงฉลองในพิธีสมรสจึงถูกทิ้งไว้ไม่ได้นำไปประกอบอาหารหรือใช้งาน ต่อมาจึงกลายมาเป็นหิน ซึ่งเชื่อกันว่าคือหินชายฝั่งของกันนิยากุมริในปัจจุบันซึ่งดูเหมือนข้าวสาร มนเทียรของพระนางกันยเทวีในกันนิยากุมริถือว่าเป็นหนึ่งในศากติปีฐซึ่งได้รับการเคารพบูชาอย่างสูงโดยคติลัทธิศักติในศาสนาฮินดู
ไก่ป่าลังกา

| ไก่ป่าลังกา |
| --- | --- |

เพศผู้

เพศเมีย ทั้งสองตัวอยู่ในป่าสงวนสิงหราชา ประเทศศรีลังกา
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: อันดับไก่ Galliformes
วงศ์:: วงศ์ไก่ฟ้าและนกกระทา Phasianidae
สกุล:: Gallus Gallus Lesson, 1831
สปีชีส์:: Gallus lafayettii
ชื่อทวินาม
Gallus lafayettii Lesson, 1831


ขอบเขต
Gallus lafayettii
ไก่ป่าลังกา หรือ ไก่ป่าศรีลังกา หรือ ไก่ป่าซีลอน (อังกฤษ: Sri Lanka junglefowl, Ceylon junglefowl; สิงหล: වළි කුකුළා; ทมิฬ: இலங்கைக் காட்டுக்கோழி;  ชื่อวิทยาศาสตร์: Gallus lafayetii) เป็นไก่ป่าชนิดหนึ่ง
ไก่ป่าลังกา เก็บถาวร 2023-10-28 ที่ เวย์แบ็กแมชชีน นับเป็นไก่ป่าชนิดที่ใกล้เคียงกับไก่ป่า (G. gallus) ที่พบในภูมิภาคเอเชียตะวันออกเฉียงใต้มากที่สุด มีลักษณะเด่น คือ ตัวผู้มีสีแดงแทบทั้งตัว หน้าอกและใต้ท้องเป็นสีแดง แตกต่างจากไก่ป่าที่หน้าอกและใต้ท้องเป็นสีดำ ปลายปีกและหางสีดำแกมม่วง ตุ้มหูสีขาว ส่วนตัวเมียมีหน้าอกเป็นลายเลือน ๆ สีน้ำตาล ปลายปีกและหางมีลายขวาง
ตัวผู้มีขนาดประมาณ 66–72 เซนติเมตร (26–28 นิ้ว) และน้ำหนักระหว่าง  790–1,140 กรัม (1.7–2.5 ปอนด์) ขณะที่ตัวเมียมีลำตัวประมาณ 35 เซนติเมตร (14 นิ้ว) และน้ำหนักประมาณ 510–645 กรัม (1.1–1.42 ปอนด์)
เป็นไก่ที่พบเฉพาะถิ่นในศรีลังกา หรือเกาะซีลอนที่เดียวเท่านั้น เช่น อุทยานแห่งชาติยาลา หรือป่าสงวนสิงหราชา เป็นต้น
แหล่งข้อมูลอื่น

| การแยกแยะหน่วยอนุกรมวิธาน |
| --- | --- |
Gallus lafayettii:  Wikidata: Q21346306  Wikispecies: Gallus lafayettii  Avibase: E91A2FA8BA33D3DC  BirdLife: 22679209  BOLD: 857510  eBird: ceyjun1  GBIF: 5227767  iNaturalist: 367470  IRMNG: 11168318  ITIS: 176087  IUCN: 22679209  NCBI: 9032  Xeno-canto: Gallus-lafayettii 
Gallus lafayetii:  Wikidata: Q256168  ARKive: gallus-lafayetii  EPPO: GALULA  GBIF: 5227766  IRMNG: 10219030  ITIS: 553881
กิลกิต-บัลติสถาน

กิลกิต-บัลติสถาน (อูรดู: گلگت بلتستان) เป็นดินแดนปกครองตนเองในจุดเหนือสุดของประเทศปากีสถาน มีอาณาเขตภาคใต้ติดต่อกับอาซาดแคชเมียร์ ภาคตะวันตกติดต่อกับแคว้นแคบาร์ปัคตูนควา ภาคเหนือติดต่อกับฉนวนวาคานของประเทศอัฟกานิสถาน ภาคตะวันออกและตะวันออกเฉียงเหนือติดต่อกับเขตปกครองตนเองซินเจียงอุยกูร์ของประเทศจีน และภาคตะวันออกเฉียงใต้ติดต่อกับรัฐชัมมูและกัศมีร์ของประเทศอินเดีย และเป็นดินแดนพิพาทส่วนหนึ่งของภูมิภาคแคชเมียร์ตามข้อมติคณะมนตรีความมั่นคงแห่งสหประชาชาติปี พ.ศ. 2490
กิลกิต-บัลติสถานมีพื้นที่กว่า 72,971 ตารางกิโลเมตร (28,174 ตารางไมล์) และมีพื้นที่ส่วนใหญ่เป็นภูเขาสูง โดยมีประชากรประมาณ 1,800,000 คนในปี พ.ศ. 2558 มีเมืองหลวงคือกิลกิต ซึ่งมีประชากรประมาณ 216,760 คน
โจอาคิม คาร์ลสัน

ระวังสับสนกับ โจอาคิม คาร์ลสัน นักฟุตบอลชาวสวีเดน
| โจอาคิม คาร์ลสัน |
| --- | --- |
เกิด: โจอาคิม คาร์ลสัน  (1971-04-11) 11 เมษายน ค.ศ. 1971 (53 ปี)
โจอาคิม คาร์ลสัน (สวีเดน: Joakim Karlsson) หรือฉายา ยูเค เกิดวันที่ 11 เมษายน ค.ศ. 1971 เป็นนักมวยไทยชาวสวีเดนรุ่นเวลเธอร์เวท จากค่าย วีบีซีวาเลนทูนา บ็อกซิงแคมป์ (VBC Vallentuna Boxing Camp) ในเขตวาเลนทูนา ของประเทศสวีเดน
ประวัติ

ในปีค.ศ. 2007 โจอาคิมได้เข้าร่วมรายการเรียลลิตีโชว์ เดอะ คอนเทนเดอร์เอเชีย จนเข้าถึงรอบที่สิบ ก่อนที่จะแพ้ให้กับฌอน ไรท์ซึ่งเป็นนักมวยไทยชาวอังกฤษในการแข่งขัน
รายการที่ชนะ

เหรียญเงินจากการแข่งขันมวยไทยสมัครเล่นชิงแชมป์โลกปี 2006 สถาบัน IFMA รุ่นน้ำหนัก 71 กิโลกรัม
แชมป์รายการ WMC สวีดิช
ดูเพิ่ม

มวยไทย
เดอะ คอนเทนเดอร์เอเชีย
แหล่งข้อมูลอื่น

VBC Sportcenter
ข้อมูลนักมวย เก็บถาวร 2010-08-12 ที่ เวย์แบ็กแมชชีน
โจอาคิม สเตนเบิร์ก

| โจอาคิม สเตนเบิร์ก |
| --- | --- |
เกิด:  (1981-11-22) 22 พฤศจิกายน ค.ศ. 1981 (42 ปี)
โจอาคิม สเตนเบิร์ก (สวีเดน: Joakim Stenberg) เกิดวันที่ 22 พฤศจิกายน ค.ศ. 1981 เป็นนักกีฬาต่อสู้ชาวสวีเดนซึ่งแข่งขันมวยไทยเป็นหลัก ปัจจุบันเขาอยู่สังกัดสโมสรมวยไทย, นากาโดโจ (มวยปล้ำ) และสต็อกโฮล์ม AIF (มวยสากล) โจอาคิม สเตนเบิร์ก สูง 188 ซม. และหนัก 87 กก. ในปี ค.ศ. 2009 โจอาคิม สเตนเบิร์ก ได้รับรางวัลจากการแข่งขันมวยไทยชิงแชมป์นอร์ดิก โดยเป็นฝ่ายชนะ โจฮัน แวนติเน็น จากประเทศฟินแลนด์ ด้วยคะแนน 3-0
ความสำเร็จ > มวยไทย & คิกบ็อกซิง

ร่วมแข่งขัน 15 แมตช์ ชนะ 12 ครั้ง แพ้ 1 ครั้ง เสมอ 1 ครั้ง และสละสิทธิ์การแข่งขัน 1 ครั้ง
ความสำเร็จ > มวยปล้ำ

ร่วมแข่งขัน 7 แมตช์ ชนะใน 4 ครั้งสุดท้าย และเสมอ 3 ครั้ง
ความสำเร็จ > มวยสากลสมัครเล่น

ร่วมแข่งขัน 1 ครั้ง โดยการแสวงหาผลกำไร
ในระดับอาชีพ

แชมป์มวยไทยนอร์ดิก ค.ศ. 2009
SM-ไฟนอลลิสท์ 2007 อินไทยบ็อกซิง
ผู้ชนะรายการแทนโตไฟท์ไนท์ ค.ศ. 2006
กูร์บันซอลตัน เอเจ

กูร์บันซอลตัน เอเจ (เติร์กเมน: Gurbansoltan Eje; "มารดาของกูร์บันซอลตัน"; เกิดใน ค.ศ. 1913 ที่กึปจัก ประเทศเติร์กเมนิสถาน; เสียชีวิตในวันที่ 5 หรือ 6 ตุลาคม ค.ศ. 1948 ที่อาชกาบัตในช่วงแผ่นดินไหวที่อาชกาบัต ค.ศ. 1948) เป็นแม่ของซาปาร์มือรัต นือยาซอว์ ประธานาธิบดีคนแรกของประเทศ
มีสถานที่และสถาบันบางแห่งตั้งชื่อตามเธอ เช่น ยือลันลือ (Ýylanly) ในอำเภอกูร์บันซอลตัน เอเจ เช่นเดียวกับชื่อเดือนเมษายนในปฏิทินเติร์กเมนที่ถูกเปลี่ยนใน ค.ศ. 2002 จากการผ่านร่างกฎหมายเปลี่ยนชื่อของรัฐบาลซึ่งถูกยกเลิกในเดือนเมษายน ค.ศ. 2008 โดยกูร์บันกูลือ เบร์ดือมูฮาเมดอว์ ลูกชายของเธอได้ยุบเลิกคำที่แปลว่า "ขนมปัง" ในภาษาเติร์กเมน โดยให้เปลี่ยนเป็นชื่อ กูร์บันซอลตัน แทน
นักวิชาการตะวันตกหลายคนมอบชื่อเล่นแก่เธอว่า "มารดาของชาวเติร์กเมนทั้งปวง" เพื่อสื่อถึงการมอบตำแหน่ง ตืร์กเมนบาชือ ("ผู้นำของชาวเติร์กเมนทั้งปวง") ให้ตนเองของลูกชายเธอ
กองทัพบกปากีสถาน

| กองทัพบกปากีสถาน |
| --- | --- |
ตราราชการกองทัพบกปากีสถาน
ประจำการ: 14 Ogos, 1947
ประเทศ: ปากีสถาน
กำลังรบ: 612,000 คน
ขึ้นกับ: Angkatan Tentara Pakistan
Ibu pejabat: ราวัลปินดี (บก.สูงสุด)
คำขวัญ: Iman, Taqwa, Jihad fi Sabilillah. (ยำเกรง ศรัทธา พยายามเพื่ออัลลอหฺ)
Warna: เขียว-ขาว   
ผู้บังคับบัญชา
Ketua Staf Tentera Darat: Jeneral Ashfaq Pervez Kayani
ผบ. สำคัญ: Fil Marshal Ayub Khan Jeneral Zia-ul-haq Jeneral Pervez Musharraf
Aircraft flown
Attack: Bell AH-1 Cobra
เฮลิคอปเตอร์: Bell 412, Bell 407
Transport: Mil Mi-8/17, Aérospatiale Alouette III, Bell 412,
กองทัพบกปากีสถาน(อูรดู: پاک فوج Pak Fauj) เป็นกองทัพบกของประเทศปากีสถานสถาปนาขึ้นหลังจากที่ปากีสถานแยกตัวออกจากอินเดียในปี ค.ศ.1947 ได้สถาปนาขึ้นเมื่อ 14 สิงหาคม ค.ศ. 1947 ในปัจจุบันกองทัพปากีสถานมีกองกำลังพร้อมรบทั้งหมด 619,000 นาย และกองกำลังสำรอง 528,000 นาย มีงบประมาณใช้จ่ายด้านกองทัพ 4.80 พันล้านดอลล่าร์สหรัฐ ประเทศปากีสถานเป็นประเทศที่ประกาศตนว่ามีอาวุธนิวเคลียร์30-50ลูก
ปัจจุบันกองทัพปากีสถานมีกองกำลังเข้มแข็งเป็นอันดับที่7ของโลก[ต้องการอ้างอิง]
แหล่งข้อมูลอื่น

Official website of Pakistan Army launched on 6 April 2009
Official website of Inter Services Public Relations (ISPR) เก็บถาวร 2011-09-03 ที่ เวย์แบ็กแมชชีน
Official website of International Defence Exhibition and Seminar (IDEAS) เก็บถาวร 2018-03-17 ที่ เวย์แบ็กแมชชีน
GlobalSecurity.org
defence.pk – Pakistan Defence
PakSoldiers.Com – Pakistan Military & Defence News
แม่แบบ:กองทัพปากีสถาน
แม่แบบ:กองทัพบกของทวีปเอเชีย
การจัดแบ่งส่วนราชการของกองทัพบกปากีสถาน ค.ศ.2013
วัดพรหมเทพาวาส

| วัดพรหมเทพาวาส |
| --- | --- |

ชื่อสามัญ: วัดพรหมเทพาวาส, วัดชลวน
ที่ตั้ง: ตำบลหัวป่า อำเภอพรหมบุรี จังหวัดสิงห์บุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพรหมเทพาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวป่า อำเภอพรหมบุรี จังหวัดสิงห์บุรี
ประวัติ

วัดพรหมเทพาวาส ตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อ พ.ศ. 2449 แต่สันนิษฐานว่าสร้างขึ้นสมัยต้นกรุงรัตนโกสินทร์ จากประวัติพระพิมลธรรม (อ้น) ท่านได้บรรพชาเป็นสามเณรที่วัดพรหมเทพาวาสเมื่ออายุได้ 14 ปี พ.ศ. 2378 ในสมัยรัชกาลที่ 3 แสดงให้เห็นว่าวัดมีความเจริญรุ่งเรืองมาตั้งแต่สมัยรัตนโกสินทร์ตอนต้น และได้รับการอุปถัมภ์เรื่อยมาจนถึงสมัยรัชกาลที่ 4,5,6 และ 7
แต่เดิมวัดเรียกว่า วัดชลวน [ชน-วน] เนื่องจากตรงวัดน้ำเชี่ยวมากและวนด้วย ต่อมาออกเสียงเป็น วัดชลอน [ชะ-ลอน] วัดพรหมเทพาวาสเป็นสถานที่สำหรับข้าราชการเมืองพรหมบุรีจัดพิธีถือน้ำพิพัฒน์สัตยาในอุโบสถ
ในสมัยพระบาทสมเด็จพระจุลจอมเกล้าเจ้าอยู่หัว ครั้งเสด็จพระราชดำเนินเมืองลพบุรีและอื่น ๆ ในพ.ศ. 2421 ระหว่างเสด็จกลับพระนครทางชลมารคตามลำน้ำเจ้าพระยา ผ่านหน้าวัดพรหมเทพาวาส เมื่อวันจันทร์ขึ้น 10 ค่ำ เดือน 12 ปีขาล ร.ศ.97 (4 พฤศจิกายน พ.ศ. 2421) ทรงบันทึกว่าเห็นวัดชลอนซึ่งพระธรรมไตรโลกสร้าง ช่อฟ้าใบระกาปิดทองใหม่ หอระฆังข้างหน้าทำเป็นยอดเกี้ยวดูงามดีอยู่ พระองค์ยังได้เสด็จประพาสต้นเยี่ยมเยียนราษฎรที่วัดพรหมเทพาวาสอีกครั้งเมื่อวันที่ 7 สิงหาคม พ.ศ. 2499 และยังทรงถ่ายภาพศาสนสถานและประชาชนที่มารับเสด็จ
เสนาสนะ

เสนาสนะประกอบด้วยอุโบสถกว้าง 22 เมตร ยาว 45 เมตร สร้าง พ.ศ. 2466 โครงสร้างก่ออิฐถือปูน ปูด้วยหินอ่อน มีกำแพงล้อมรอบ ศาลาการเปรียญกว้าง 15 เมตร ยาว 25 เมตร สร้างเมื่อ พ.ศ. 2466 เป็นอาคารไม้ หอสวดมนต์ กว้าง 7 เมตร ยาว 15 เมตร สร้างเมื่อ พ.ศ. 2475 เป็นอาคารไม้ กุฏิสงฆ์ จำนวน 6 หลัง เป็นอาคารไม้ นอกจากนี้มีวิหาร ศาลาพักร้อน และฌาปนสถาน สำหรับปูชนียวัตถุ มีพระประธานในอุโบสถ ปางสมาธิ มีพระพุทธรูปไสยาสน์ ประดิษฐานในวิหาร
คัยโรโบต (เขตอัยนี)

| คัยโรโบต |
| --- | --- |
คัยโรโบตที่ตั้งในประเทศทาจิกิสถาน
พิกัด: 39°27′N 68°23′E﻿ / ﻿39.450°N 68.383°E﻿ / 39.450; 68.383
ประเทศ:  ทาจิกิสถาน
แคว้น: ซุฆด์
เขต: อัยนี
คัยโรโบต (ทาจิก: Хайробод) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตดาร์ดาร์ในเขตอัยนี